Klokken otte tirdag morgen hoppede den første i vandet, og så fortsatte 17 svømmere på skift indtil onsdag klokken otte. Det var Aabybro Svømmeklub, der havde udfordret medlemmerne med et svømmemarathon. Udfordringen lød på svømning i 24 timer. Svømmerne havde delt sig op i tre hold, der hver tog en time ad gangen i vandet. Altså svømmede de en time på skift i en time, tog sig to timers hvil, inden de igen skulle i vandet. Målet var 85 kilometer. - Det var en succes. I sidste minut slog den sidste svømmer ind på 100 kilometer, siger klubbens førsteholdstræner Stefan Sørensen og fortsætter: - Nu er alle trætte og godt mørbankede, men vi nåede 15 kilometer længere end målet, så det er jo ren ønsketænkning, der blev til virkelighed.
17 af svømmerne fra Aabybro Svømmeklub har svømmet hele natten. På 24 timer lykkedes det medlemmerne at slå deres mål og svømme 100 kilometer.